CELEX: 62012CA0344
Language: el
Date: 2013-10-17 00:00:00
Title: Υπόθεση C-344/12: Απόφαση του Δικαστηρίου (όγδοο τμήμα) της 17ης Οκτωβρίου 2013 — Ευρωπαϊκή Επιτροπή κατά Ιταλικής Δημοκρατίας (Παράβαση κράτους μέλους — Κρατικές ενισχύσεις — Ενίσχυση χορηγηθείσα από την Ιταλική Δημοκρατία στην Alcoa Trasformazioni — Απόφαση αριθ. 2010/460/ΕΚ της Επιτροπής με την οποία διαπιστώνεται ότι η ενίσχυση αυτή δεν είναι συμβατή και διατάσσεται η ανάκτησή της — Παράλειψη εκτελέσεως της αποφάσεως εντός της ταχθείσας προθεσμίας)

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/18
            
         Απόφαση του Δικαστηρίου (όγδοο τμήμα) της 17ης Οκτωβρίου 2013 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-344/12) (1)
   
   (Παράβαση κράτους μέλους - Κρατικές ενισχύσεις - Ενίσχυση χορηγηθείσα από την Ιταλική Δημοκρατία στην Alcoa Trasformazioni - Απόφαση αριθ. 2010/460/ΕΚ της Επιτροπής με την οποία διαπιστώνεται ότι η ενίσχυση αυτή δεν είναι συμβατή και διατάσσεται η ανάκτησή της - Παράλειψη εκτελέσεως της αποφάσεως εντός της ταχθείσας προθεσμίας)
   2013/C 367/30
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι:: G. Conte και D. Grespan)
   
      Καθής: Ιταλική Δημοκρατία (εκπρόσωποι: G. Palmieri, επικουρούμενος από τον C. Gerardis, avvocato dello Stato)
   
      Αντικείμενο
   
   Παράβαση κράτους μέλους — Παράλειψη λήψεως των αναγκαίων μέτρων για τη συμμόρφωση προς τα άρθρα 2, 3 και 4 της αποφάσεως C(2009) 8112 τελικό της Επιτροπής, της 19ης Νοεμβρίου 2009, σχετικά με τις κρατικές ενισχύσεις C-38/A/04 (πρώην NN 58/04) και C-36/B/06 (πρώην NN 38/06) που χορήγησε η Ιταλική Δημοκρατία στην Alcoa Trasformazioni srl, και παράβαση του άρθρου 288 ΣΛΕΕ
   
      Διατακτικό
   
   Το Δικαστήριο αποφασίζει:
   
               1)
            
            
               Η Ιταλική Δημοκρατία, μη λαμβάνοντας, εντός της ταχθείσας προθεσμίας, όλα τα αναγκαία μέτρα για να ανακτήσει από τον δικαιούχο την κρατική ενίσχυση που κρίθηκε παράνομη και ασύμβατη με την κοινή αγορά, βάσει του άρθρου 1 της αποφάσεως 2010/460/ΕΚ της Επιτροπής, της 19ης Νοεμβρίου 2009, σχετικά με τις κρατικές ενισχύσεις C-38/A/04 (πρώην NN 58/04) και C-36/B/06 (πρώην NN 38/06), τις οποίες χορήγησε η Ιταλία στην Alcoa Trasformazioni, παρέβη τις υποχρεώσεις που υπέχει από τα άρθρα 2 και 3 της αποφάσεως αυτής.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 287 της 22.9.2012.